《题朱茂才孝行卷》
明代·胡应麟

千古朱家侠，芳声异代留。蒸梨知孝行，瀹茗见清修。

乌鸟心长切，羔羊愿未酬。君看彤史笔，卓荦下螭头。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。